# São Tomé de Negrelos

Negrelos (Sâo Tomé) amb seu a la vila de Sâo Tomé de Negrelos és una freguesia portuguesa del municipi de Santo Tirso, amb 6,12 km² d'àrea i 4.032 habitants (al cens del 2011). La densitat de població n'és de 658,8 hab./km².
Terra antiquíssima, els primers vestigis d'ocupació humana es remunten a la protohistòria, presents al castre de Santa Margarida, monument que es troba classificat com a Immoble d'Interés Públic. La població de S. Tomé de Negrelos apareix ja referida al segle xi. Aquesta població arribà a ser vila, i pertanyia al municipi de Negrelos, el qual després d'extingit s'integrà al municipi de Santo Tirso.
Va ser vila i seu de municipi, de curta existència durant la primera meitat del segle xix. El 1849 tenia 8.105 habitants i 70 km². L'integraven 12 freguesies: Burgães, Monte Córdova, Rebordões, Refojos de Riba de Ave, Roriz, Sâo Mamede de Negrelos, Sâo Martinho do Campo, Sâo Miguel do Couto, Sâo Salvador do Campo, Sâo Tomé de Negrelos, Vilarinho i Penamaior.

## Població

Població de la freguesia de Negrelos (São Tomé) :
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 889 | 892 | 957 | 1 154 | 1 518 | 1 568 | 1 976 | 2 592 | 3 203 | 3 584 | 3 504 | 3 981 | 4 169 | 4 241 | 4 032 |
En el cens de 1940 figura com a S. Tomé de Negrelos.

## Patrimoni

* Església parroquial
* Capella do Santíssimo Sacramento, adossada a l'església parroquial) amb volta de nus i una llotja cinccentista, exemplar únic de la zona.
* Recorregut dels Molins, al llarg del Rierol de Fôjo, afluent del riu Vizela.
Hi ha diverses cases pairals, com la de Vilela i la del Paço, la de Leiras (Antic Tribunal de la Comarca de S. Tomé de Negrelos), la de Sequeiros, la de Quintão, la de la Renda (Vescomte de Negrelos i José Luís Andrade) i la de Ginjo (Vescomte de Vilarinho de S. Romão). També són destacables la Casa Sérvolo (estil brasiler), i la Casa "Verde" de la Fàbrica Rio Vizela, on va viure un dels seus primers socis gerents, Victor Haettich. A més de tenir indrets des d'on hi ha vistes enlluernadores: Alto de Santa Margarida, Pedrados, Covas i Alto das Pombinhas, no es pot visitar aquesta freguesia sense recórrer les quintes on es produeix el millor vi verd de la regió.

## Vestigis arqueològics

* Castre de Santa Margarida (Monument Nacional)
* Església de Sâo Tomé de Negrelos (llotja cinccentista i capella manuelina) - Immoble d'Interés Nacional
* El que resta de les primitives instal·lacions de la Fàbrica Rio Vizela (coneguda com a "Fàbrica de Negrelos"), situades a S. Tomé de Negrelos, on va ser fundada el 1845, al marge esquerre del Vizela. Aquesta fàbrica fou la primera de tota la Vall do Ave i ací es van formar molts tècnics que construïren un teixit empresarial tèxtil de grans dimensions per tota la vall do Ave.

## Referències

* ↑ Lei n.º 11-A/2013 Reorganização administrativa do território das freguesias.
* ↑ «População residente, segundo a dimensão dos lugares, população isolada, embarcada, corpo diplomático e sexo, por idade (ano a ano)» (en português). Instituto Nacional de Estatística. Arxivat de l'original el 2013-12-04. [Consulta: 10 març 2014].
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes.